wickkiey/tamil-wikipedia-markdown huggingface dataset:
# சகாரா மணல் விரியன்


**சகாரா மணல் விரியன்** என்பது ஒரு பாம்பாகும். இப்பாம்பு இனம் பாதுகாப்பாக மணல்களுக்குள் ஊர்ந்து சென்று வாழும் தன்மை கொண்டது. மணல் பகுதிகளுக்குள் மறைந்திருந்து திடீரெனத்தாக்கி இரையைப் பிடித்துக்கொள்ளும் ஆற்றலையும் கொண்டது. இதன் உயிரியற் பெயர் *Cerastes vipera* என்பதாகும். இது வடக்கு ஆபிரிக்காவிற்கு சொந்தமான உயிரினம், இதனை சினாய் தீபகற்பத்திலும் காணலாம்.  

## மேலும் வாசிக்க
- George Albert Boulenger. 1896. *Catalogue of the Snakes in the British Museum (Natural History). Volume III., Containing the...Viperidæ.* London: Trustees of the British Museum (Natural History). (Taylor and Francis, printers). xiv + 727 pp. + Plates I.- XXV. (*Cerastes vipera*, pp. 503-504).

- Joger, Uhlrich. 1984. *The Venomous Snakes of the Near and Middle East. Beihefte zum Tübinger Atlas des Vorderen Orients,* A, 12. Wiesbaden: Dr. Ludwig Reichert Verlag. 115 pp. .

- Linnaeus C. 1758. *Systema naturæ per regna tria naturæ, secundum classes, ordines, genera, species, cum characteribus, diferentiis, synonymis, locis. Tomus I. Editio Decima, Reformata.* Stockholm: L. Salvius. 824 pp. (*Coluber vipera*, p. 216).

- Schnurrenberger, Hans. 1959. Observations on Behavior in Two Libyan Species of Viperine Snakes. *Herpetologica* **15** (2): 70-72. (*Aspis vipera*).
# கிலா அரக்கப் பல்லி



**கிலா அரக்கப் பல்லி** என்பது பயங்கரமான தோற்றத்தைக் கொண்ட ஓணான் இனமாகும். இது பொந்துகளுக்குள் பதுங்கி வாழும் தன்மையுடையது. திடீரென்று தாக்குதல்களை நடத்தி பறவைக் குஞ்சுகளை பிடித்து உண்ணும். கடினத்தன்மை கொண்ட அதன் வால்ப்பகுதியில் கொழுப்பு சேகரிக்கப்படுகிறது. வேட்டையாடும் போது, இதன் வால்ப்பகுதி அதற்கு உதவி புரிகின்றது. இதனால் வேகமாக இரைகளை இறுக்கமாக பிடித்துக் கடிக்க முடியும், எனினும் மனிதனைக் கொல்ல முடியாது. இதன் பொதுவான உணவு கொறித்துண்ணும் பிராணிகள், சிறு பறைவைகள், மற்றும் முட்டைகள் போன்றவையாகும். இதனால் வாலில் உணவையும் சேகரித்துக்கொள்ள முடியும். 2005 இல் இவற்றினுடைய உமிழ் நீரில் இருந்து நீரிழிவு நோய்க்கு மருந்து கண்டுபிடிக்கப்பட்டது.
# சிவசுப்பிரமணியர் கோயில், குவாத்ரே போர்ன்

கோவில் மொண்டானே எனப்படும் சிவசுப்பிரமணியர் திருக்கோயில், மொரிசீயசின் குவாத்ரே போர்ன் பகுதியில் உள்ளது. இது கார்ப்சு தி கார்டே என்ற மலையில் கட்டப்பட்டது. இது ஒரு நூற்றாண்டிற்கு முன்னர் கட்டப்பட்டது.  
விநாயகர், மாரியம்மன், முருகன், கிருஷ்ணர், அனுமன், இடும்பன், முனீசுவரன் ஆகியோருக்கான தனித்தனி மண்டபங்கள் உள்ளன. மலையின் மேல் முருகன் கோயில் உள்ளது. முருகனுக்கான விழாக்கள் அனைத்தையும் சிறப்பாக கொண்டாடுகின்றனர்.  

## இணைப்புகள்
http://www.kaumaram.com/aalayam/index_mru_1385.html
# கந்தகோட்டம் முத்துக்குமாரசாமி கோவில்


**முத்துக்குமாரசாமி கோவில்** அல்லது **கந்தசாமி கோயில்** (*Kandaswami Temple, Georgetown*) என்பது தமிழ்நாட்டின் தலைநகரமான சென்னை நகரத்தில் பாரிமுனை பகுதியில் சென்னை மத்திய தொடருந்து நிலையம் அருகில் கந்தகோட்டத்தில் அமைந்துள்ள ஒரு முருகன் கோயில் ஆகும்.  

இக்கோயிலின் மூலவர் பெயர் கந்தசுவாமி. உற்சவர் பெயர் முத்துக்குமாரசுவாமி. அம்மன் பெயர் வள்ளி & தெய்வானை. தீர்த்தம் சரவணப்பொய்கை. இக்கோயில் மூலவரை பாடியவர்கள் இராமலிங்க அடிகள் மற்றும் பாம்பன் குமரகுருதாச சுவாமிகள். இக்கோயில் கோபுரம் ஐந்து நிலைகள் கொண்டது.  

## வரலாறு.
திருபோரூர் திருகோயிலின் வரலாற்றினை முதன் முதலாக அக் கோயிலின் குருக்களான சோமாசி குருக்கள் என்பவர் தம் மனைவிக்கு எடுத்துக் கூறினார். அதை உடனிருந்து கேட்டிருந்த சபாபதி குருக்கள் அந்த வரலாற்றினைப் பத்து விருத்தங்களாக எழுதி அவற்றை தமது பேரனான சோமாஸ்கந்த குருக்களிடம் கொடுத்தார். சோமாஸ்கந்த குருக்கள் அவ்வரலாற்றினை நன்கு கற்று தமக்கு ஏற்பட்ட ஐயப்பாடுகளுக்கு வேதகிரி குருக்கள் என்பவர் முலம் விளக்கம் பெற்றார். சோமாஸ்கந்த குருக்கள் தம்முடைய மாணாக்கரான குளத்தூர் கோயில் கிருஷ்ணப்ப செட்டியாரை அழைத்து அவருக்கு ஆகமங்கள், புராணங்கள், சமயனுல்கள், சாத்திரங்கள் முதலியவற்றை கற்பித்து பின்பு தம் பாட்டனார் தமக்கு தந்த கந்த பெருமான் வரலாற்றைப் பற்றிய பத்து விருத்தப்பாக்கலையும் அவரிடம் தந்தார். அப்பாடல்களில் அமைந்துள்ள வரலாறுகள் எல்லோருக்கும் விளங்கும்படி வரகவி - கோயில் கிருஷ்ணப்ப செட்டியார் 206 விருத்தப்பாக்களில் சென்னை கந்தப்பெருமான் திருகோயிலின் தலபுராணத்தைப் பாடினார். கந்தகோட்டம் முருகன் கோவில் 1000 வருடங்களுக்கு பழமையான முருகன் கோவில் தான் இந்த கந்தகோட்டம் முருகன் கோவில். தமிழ்நாட்டில் தொண்டை மண்டலத்தில் கந்தகோட்டம் முருகன் கோவில் மிகவும் முக்கியமானது இந்த கந்தகோட்டம் முருகன்.  

## தல சிறப்பு
உற்சவர் முத்துக்குமாரர் தனிக்கொடிமரத்துடன் உள்ளார். இவர் தனது முகத்தில் புள்ளிகளுடன் மிகவும் அழகு பொருந்தியவராக காட்சி தருகிறார். சிறப்பு நாட்களில் இவருக்கே முதன்மைப் பூஜை நடத்தப்படுகிறது. இங்குள்ள குளக்கரை சித்திபுத்தி விநாயகர் அமர்ந்த கோலத்தில் தனிச்சன்னதியில் உள்ளார். சரவணப்பொய்கையின் கரையிலும் ஒரு விநாயகர் இருக்கிறார். இவருக்கு வலப்புறத்தில் லட்சுமிதேவியும், இடப்புறத்தில் சரஸ்வதி தேவியும் உள்ளனர். தீர்த்தத்தை நம் மீது தெளித்துக்கொண்டு ஒரே சமயத்தில் இம்மூவரையும் வணங்கினால் கல்வி சிறக்கும், செல்வம் பெருகும், ஞானம் கிடைக்கும் என்கின்றனர்  

## கோவில் தெய்வங்கள்
- மூலவர்-கந்தசுவாமி(முருகன்)
- உற்சவர்-முத்துக்குமாரர்
- தாயார்-வள்ளி, தெய்வானை
- தல விருட்சம்-மகிழம்
- தீர்த்தம்-சரவணப் பொய்கை
- ஆகமம்/பூஜை-குமார தந்திரம்

## திருவிழாக்கள்
தை மாதம் 18-ஆம் நாள் பிரதான திருவிழா, கந்தசஷ்டி, வைகாசி வசந்த உற்சவம், ஆடிக்கிருத்திகை, பங்குனி உத்திரம்.  

## கோயில் நடை திறக்கும் நேரம்
காலை 6 மணி முதல் 12 மணி வரை, மாலை 4 மணி முதல் இரவு 9 மணி வரை.  

## கோவில் அமைவிடம்
கோவில் அமைவிடம் https://www.google.com/maps/place/Kandhakottam+Temple/@13.0859894,80.2769728,17z/data=!3m1!4b1!4m5!3m4!1s0x3a526f55ae087f47:0x92eea08e9b07a5e5!8m2!3d13.0859842!4d80.2791615?hl=en-US  
கோவில் வலைத்தளம் http://www.kandhakottam.tnhrce.in/  

## தலப்பெருமை
சுவாமி இவ்விடத்தில் தானாக விரும்பி நின்றவர் என்பதால் பீடம் இல்லாமல் தனித்து, தரையில் நின்ற கோலத்தில் காட்சி தருகிறார். அளவில் மிகவும் சிறிய மூர்த்தியாக உள்ள இவருக்கு இருபுறமும் வள்ளி, தெய்வானை ஆகியோர் தனித்தனி சன்னதிகளில் உள்ளனர்.
# நிக்கோலாய் ஒஸ்திரோவ்ஸ்க்கி


**நிக்கோலாய் ஒசுதிரோவ்சுகி** (*Nikolai Alexeevich Ostrovsky*, , 29 செப்டம்பர் 1904 – 22 திசம்பர் 1936) சோவியத்து எழுத்தாளர். உருசிய உள்நாட்டுப் போரைக் களமாகக் கொண்டு தான் எழுதிய *எப்படி எஃகு பதப்பட்டது* என்னும் பொருள்படும் தலைப்பில் Как закалялась сталь (ஒலிப்பு: *காக்(கு) (இ)சக்கல்யலசு (இ)சிட்டால்*) என்ற புதினத்தால் நன்கறியப்பட்டவர்.  

## வரலாறு
இவர் 1904-ம் ஆண்டு செப்டெம்பர் 29 ஆம் தேதி, உக்கிரேனில் உள்ள விலியா என்னும் ஊரில் ஒரு கூலித்தொழிலாளரான தந்தைக்கும், சமையற்காரரான தாய்க்கும் பிறந்தார். இவர் 32 வயது வரை மட்டுமே வாழ்ந்தவர். தனது 13 ஆவது வயதிலேயே போல்செவிக் கட்சியில் சேர்ந்து இயங்கினார். போர் முனையில் படுகாயமுற்றதால் தன் வாழ்வின் கடைசி 12 ஆண்டுகளை பார்வையில்லாமல் கழித்துள்ளார். 1931-ல் வீரம் விளைந்தது (*எப்படி எஃகு பதப்பட்டது*) என்கிற நூலை எழுதி முடித்தார். இந்நாவலின் முதல் வாசகருமாகவும் இருந்து, அவருக்கு கடைசிவரை ஆதரவும் தந்தவர் புகழ்பெற்ற எழுத்தாளர் மாக்சிம் கார்கி ஆவார். இதன் பின்னர் ஆசிரியர் உக்குரேன்-சோவியத்து ஒன்றியத்துகிடையே நடந்த போரின் அடிப்படையில் *புயலின் மூலம் தோன்றியவர்கள்* (Рождённые бурей (ஒலிப்பு: (உ)ரோழ்தொன்யி பு'ரே (Rozhdonnyye burey) ) எனும் நூலை எழுதத் தொடங்கினார். ஆனால் அந்நூலை எழுதி முடிக்கும் முன்பே இறந்துவிட்டார்.  

”இந்நாவலை எழுதி முடித்ததும், என்னைச் சுற்றிவளைத்திருந்த இரும்பு வளையமொன்றிலிருந்து விடுபட்ட உணர்வு பெற்றேன். அசைய முடியாமை என்ற துன்பத்தை வென்றேன். மறுபடியும் போர்வீரர்களில் ஒருவனாக மாறிவிட்டேன்.”  
என *எப்படி எஃகு பதப்பட்டது* நூலை முடித்தவுடன் நிக்கொலாய் ஒஸ்திரோவ்ஸ்க்கி கூறியுள்ளார்.  

உருசியாவின் மாசுகோ நகரின், முக்கிய வீதிகளில் ஒன்றான கோர்க்கி வீதியில் அவர் வாழ்ந்த 14-ம் எண் வீடு அருங்காட்சியகமாக மாற்றப்பட்டுள்ளது. அதில் *எப்படி எஃகு பதப்பட்டது* நூலின் பன்னாட்டுப் பதிப்புகளும் சேகரித்து காட்சிக்கு வைக்கப்பட்டுள்ளன.
# ஹெர்பர்ட்

**ஹெர்பர்ட்**, ஹெர்பெர்ட் என்ற பெயரில் உள்ள கட்டுரைகள்:  
- ஹெர்பட் சட்கிளிஃப்
- ஹெர்பர்ட் ஆல்சொப்
- ஹெர்பர்ட் எலியட்
- ஹெர்பர்ட் காம்லின்
- ஹெர்பர்ட் கோர்டான்
- ஹெர்பர்ட் பால்ட்வின்
- ஹெர்பர்ட் பிரன்வின்
- ஹெர்பர்ட் பிளாகிரேவ்
- ஹெர்பர்ட் பென்கா
- ஹெர்பர்ட் போஸ்டாக்
- ஹெர்பர்ட் ஹாக்
- ஹெர்பர்ட் ஹாப்கின்ஸ்
- ஹெர்பர்ட் ஹார்கிரிவ்ஸ்
- ஹெர்பர்ட் ஹியர்ன்
- ஹெர்பெர்ட் கிப்பன்ஸ்
- ஹெர்பெர்ட் ஜெனெர்
- ஹெர்பெர்ட் ஜென்னெர்-ஃபஸ்ட்
- ஹெர்பெர்ட் பவுச்
- ஹெர்பெஸ் சிம்ப்ளக்ஸ்
- ஹெர்பேர்ட் ஐசாக்
- ஹெர்பேர்ட் ஹார்ட்
- ஹெர்பேர்ட் ஹார்பர்
- ஹேர்பர்ட் பாக்ஸ்
- ஹேர்பர்ட் ஃபுல்டன்
- ஹேர்பர்ட் ஹெய்டன் கஸ்டன்ஸ்
- ஹேர்பி வேட்
- ஹேர்பெட் போமர்
- ஹேர்பேர்ட் கூப்பர்
# நானோமின்னணுவியல்

**நானோமின்னணுவியல்** (nanoelectronics) என்பது நானோ தொழில்நுட்பத்தைப் மின்னணு உறுப்புகளில் பயன்படுத்துவதாகும். இது மின்னணுக் கருவிகளின் தேவையினால் உருவான ஒரு தொழில்நுட்பம் ஆகும்.  

இதை நோக்கிய தொழில்நுட்ப வளர்ச்சி வெற்றியடைந்ததற்கு அதனை இயக்கக்கூடிய நானோமீட்டர் அளவிற்கு வேதிப்படலங்களை உருவாக்க முடிவதினால் ஆகும். நானோமின்னணுவியல் பல வகைகளில் வளர்ந்து பல கிளைத் தொழில்நுட்பங்களாக பிரிந்துள்ளன.
# கெட்டிசுபெர்க்கு சண்டை



**கெட்டிசுபெர்க்கு சண்டை** (*Battle of Gettysburg*, 1863ஆம் ஆண்டு சூலை 1 முதல் சூலை 3 வரை பென்சில்வேனியா மாநிலத்தின் கெட்டிசுபெர்க்கு நகரிலும் அருகாமையிலும் நடைபெற்றது. இதுவே அமெரிக்க உள்நாட்டுப் போரில் மிகவும் கூடுதலான தீநிகழ்வுற்றவர்களைக் கொண்ட சண்டையாகும். அமெரிக்க உள்நாட்டுப் போரில் முதன்மையான திருப்புமுனையாக கெட்டிசுபெர்க்கு கருதப்படுகிறது. ஒன்றியப் படைகள் தளபதி ஜார்ஜ் கார்டன் மீடு தலைமையிலும் கூட்டமைப்புப் படைகள் தளபதி ராபர்ட் ஈ. லீ தலைமையிலும் மோதின. இச்சண்டை லீயின் வடக்குமுக ஆக்கிரமிப்பைத் தடுத்தது.  

## மேற்சான்றுகள்
# மின்னூட்டமிலாப் பொருள் மின்பிரிகை

**மின்னூட்டமிலாப் பொருள் மின்பிரிகை** (Dielectrophoresis) என்பது மின்னூட்டமிலாத் துகள்கள் தூண்டு விசையினால் ஒரு சீரற்ற மின்புலத்தில் பிரிந்து செல்லுதலை குறிப்பதாகும். அந்த செலுத்தத்தின் பருமனும், திசையும் அந்த மின்னூட்டமிலாப் துகளைச் சுற்றியுள்ள பரப்பினைப் பொருத்தும், அந்த பொருளின் மீது தூண்டப்பட்ட மின்புலத்தை பொருத்தும் மாறுபடும்.  

## பின்புலம்
ஹெர்பெர்ட் போல் (Herbert Pohl) என்பவரே 1950ல் முதல் முறையாக துகள் மின்னியக்க விசையியலைப் பற்றி படித்தவர் ஆவார். குறிப்பாக, சீரற்ற மின்புலத்தில் முனைவாக்கக்கூடிய துகள்களைப் பற்றியதாகும். அவரே Dielectrophoresis என்னும் சொல்லை பயன்படுத்தியவர். மின்னூட்டமிலாப் பொருள் மின்பிரிகை, ஆரம்ப காலங்களில் மைக்ரோ மீட்டர் அளவுகளில் உயிர்மிகளையும், துகள்களையும் செயலாக்கப் பயன்படுத்தினர். 1990களில் நானோ தொழில்நுட்பம் தொடங்கிய பொழுது புரத மூலக்கூறுகளையும், தீநுண்மங்களையும், டி.என்.ஏக்களையும் செயலாக்கத் தொடங்கினர்.
# மிருகாபதி

**மிருகாபதி** பெருங்கதை, என்பவள் பெருங்கதை இலக்கியத்தில் வரும் கதை-மாந்தர்களில் ஒருவர். சேடகன் என்னும் அரனின் மகள். பெருங்கதைக் காப்பியத் தலைவன் உதயணனின் தாய்.  

சேடகனின் பத்தாவது மகன் விக்கிரமன், தன் தந்தையும் அண்ணன்மாரும் தவம் இயற்றுதைத் தங்கை மிருகாபதிக்கும், அவளது கணவன் சதானிகனுக்கும் தெரிவித்தான். தங்கை மிருகாபதி மயற்கையுற்றாள் (பித்தானாள்). கணவன் அவளைப் பல இடங்களுக்குச் சென்று வேடிக்கைக் காட்டித் தேற்றி அவளுடன் வாழ்ந்துவந்தான். மிருகாபதி கருவுற்றாள். கருப்பம் நிரம்பியது. அப்போது ஒருநாள் மேல்மாட முற்றத்தில் உறங்கிக்கொண்டிருந்தாள். அப்போது அவளும் அவளது தோழிமாரும் செந்நிற ஆடை அணிந்திருந்தனர். மிருகாபதி செந்நிற ஆடை ஒன்றால் தன்னைப் போர்த்திக்கொண்டிருந்தாள். சாதிலிங்கள் முதலான செந்நிற மணப்பொருள்களையும், செந்நிற மலர்களையும் சுற்றிலும் தூவியிருந்தனர். அப்போது அவ்வழியே பறந்து சென்ற சரயு என்னும் பல் வலிமை கொண்ட பறவை மிருகாபதியை புலராத தசைப்பிண்டம் எனக் கருதி இருக்கையுடன் தூக்கிச் சென்றது. சேடக முனிவன் தவம் செய்துகொண்டிருந்த விபுலகிரியில் வைத்துத் தின்னத் தொடங்கியது. அப்போது மிருகாத்தி விழுத்துக்கொண்டாள். கொண்டுவந்தது பெண் என உணர்ந்த பறவை உண்ணாமல் பறந்து சென்றுவிட்டது. மிருகாபதி வேற்றிடம் என அறிந்து கலங்கினாள். அஞ்சினாள். வருத்தம் மிகுதியால் குழந்தை சூரியன் உதிக்கும்போது பிறந்தது. ஆண்குழந்தை.  
## அடிக்குறிப்பு
# சேடகன்

**சேடகன்** பெருங்கதை, என்பவன் பெருங்கதை இலக்கியத்தில் வரும் கதை மாந்தர்களில் ஒருவன். வைசாலி என்னும் ஊரைத் தலைநகராகக் கொண்டு சேதி நாட்டை ஆண்ட மன்னன். ஏயர்(கேகயர்) குலத்தவன். இவனுக்குப் பிள்ளைகள் பத்துப் பேர். கார்காலத்தில் மேகம் தோன்றி அழிவதைத் வாழ்க்கையோடு ஒப்பிட்டுப் பார்த்து துறவு மேற்கொள்ள விரும்பித் தன் மூத்த மகனை அழைத்து ஆட்சிப் பொறுப்பை ஏற்றுக்கொள்ள வேண்டும் என்றான். அவனும் துறவு பூண விரும்புவதாகச் சொல்லி ஆட்சியை ஏற்க மறுத்துவிட்டான். பின்னர் அவனது தம்பியரும் அண்ணனைப் போலவே கூறி மறுத்துவிட்டனர். கடைசியில் இளையவன் விக்கிரமனை வற்புறுத்தி அவனிடம் நாட்டை ஒப்படைத்துவிட்டு தந்தையும் ஒன்பது மகன்களும் தவம் இயற்றினர்.  
## அடிக்குறிப்பு
# சதானிகன்

**சதானிகன்** என்பவன் பெருங்கதை பெருங்கதை என்னும் இலக்கியத்தில் வரும் கதை மாந்தர்களில் ஒருவன். கௌசம்பி (கோசம்பி ) நகரைத் தலைநகராகக் கொண்டு வத்தவ நாட்டை ஆண்ட அரசன். இவனது மனைவி மிருகாபதி. பெருங்கதை காப்பியத் தலைவன் உதயணின் தந்தை. மிருகாபதி தன் தந்தை சேடகன் மிருகாபதியின் அண்ணன்மார் ஒன்பதின்மருடன் துறவு பூண்டு காட்டுக்குச் சென்று தவம் செய்யும் செய்தியை அறிந்து மயக்குற்றாள். பித்தானாள். பித்தான தன் மனைவியை இயற்கை வளம் நிறைந்த பல்வேறு இடங்களுக்கு அழைத்துச் சென்று காட்டிப் பரிவுடன் நடத்தியவன்.  

மிருகாபதியைச் சரபப்புள் தூக்கிச் சென்தை அறியாமல், மனைவியைப் பல இடங்களிலும் தேடி அலைந்தான். காணமுடியவில்லை. வருத்தத்துடன் நாடாண்டுவந்தான். நீண்ட காலத்துக்குப் பிறகு **சுவ்ருவர்** என்னும் முனிவரைக் கண்டு மனைவியைக் காணாத தன் குறையை எடுத்துரைத்தான். அவர் சதானிகனின் மகன் உதயணனாக வைசாலி நகரில் இருந்துகொண்டு நாடாண்டுவருவதை ஞானத்தால் உணர்ந்து மன்னனுக்குக் கூறினார். சதானிகன் வைசாலி நகருக்குச் சென்று மனைவியையும், மகனையும் கண்டு மகிழ்ந்து அவர்களுடன் சில காலம் தங்கியிருந்தார். பின்னர் தன் மனைவியை அழைத்துக்கொண்டு தன் நாட்டுக்குத் திரும்பி மகிழ்வுடன் தன் நாட்டை ஆண்டுவந்தான்.  

அக்காலத்தில் மிருகாபதிக்கு மேலும் இரண்டு ஆண்மக்கள் பிறந்தனர். பிங்கலன், கடகன் என்பன அவர்களின் பெயர்கள்.  

பின்னர் சதானிகன் ஆட்சியை வெறுத்தான். துறவு பூண்டு தவம் இயற்ற விரும்பினான். வைசாலியில் இருந்துகொண்டு சேதி நாட்டை ஆண்டுவந்த தன் மூத்த மகன் உதயணனைக் கோசம்பி நகருக்கு அழைத்துவந்து வத்தவ நாட்டு ஆட்சிப் பொறுப்பையும் அவனிடம் ஒப்படைத்துவிட்டுத், தன் விருப்பம் போல் காட்டுக்குச் சென்று தவம் செய்யலானான்.  

## அடிக்குறிப்பு
# உதயணன்

**உதயணன்** பெருங்கதை இலக்கியத்தின் காப்பியத் தலைவன். இவனது தந்தை சதானிகன். தாய் மிருகாபதி. காட்டில் கதிரவன் உதிக்கும் காலத்தில் பிறந்ததால் உதயணன் எனப் பெயர் சூட்டப்பட்டவன். பிரமசுந்தர முனிவர்பால் வளர்ந்தவன். கோடபதி என்னும் யாழை மீட்டித் தெய்வயானை என்னும் யானையை அடக்கித் தன் அடிமையாக அதனைக் பெற்றவன். யூகியை முதலமைச்சனாக வைத்துக்கொண்டவன். தாய்மாமன் விக்கிரமனால் சேதி நாட்டுக்கு அரசனானவன். தந்தையால் வத்தவ நாட்டு ஆட்சிப் பொறுப்பையும் ஏற்றவன். சேதி நாட்டு ஆட்சிப் பொறுப்பை யூகியிடம் ஒப்படைத்துவிட்டுத் தான் கோசம்பியில் இருந்துகொண்டு வத்தவ நாட்டை ஆண்டவன்.  

உதயணனுக்குப் பிங்கலன், கடகன் என்னும் இரு தம்பியரும். வயந்தகன், உருமண்ணுவா, இடவகன் என்னும் தோழமை அமைச்சர்களும் உண்டு. வேறு சில தோழர்களும் இவனுக்கு ஆங்காங்கே உதவிவந்தனர்.  

## தமிழ் இலக்கியங்களில் உதயணன் கதை
- மணிமேகலை நூலில் உதயணனை யூகி விடுவித்த செய்தி கூறப்பட்டுள்ளது. )
- திருமங்கையாழ்வார் சிறிய திருமடலில் உதயணன் மனைவி வாசவதத்தை குறிப்பிடப்பட்டுள்ளாள்.

## பெருங்கதையில் உதயணன்
அ  

## உதயணகுமார காவியம் ஒப்புநோக்கு
அ  
## சீவக சிந்தாமணி கதை ஒப்புநோக்கு
அ  

## அடிக்குறிப்பு
# யசூசி அகாசி


**யசூசி அகாசி** (*Yasushi Akashi*, சப்பானியம்: 明石 康, பிறப்பு: சனவரி 19, 1931) என்பவர் சப்பானிய மூத்த தூதரும், ஐநா நிருவாகியும் ஆவார். இவர் டோக்கியோ பல்கலைக்கழகத்தில் படித்து 1954 ஆம் ஆண்டில் இளங்கலைப் பட்டம் பெற்றார். பின்னர், ஃபுல்பிறைட் புலமைப்பரிசில் பெற்று வர்ஜீனியா பல்கலைக்கழகத்தில் பட்டப்பின் படிப்பையும், பாஸ்டனில் உள்ள டஃப்ட்சு பல்கலைக்கழகத்திலும் படித்தார். நியூயார்க்கில் உள்ள ஐநா செயலகத்தில் 1957 ஆம் ஆண்டில் இணைந்தார். ஐநா அவையில் பொதுத் தகவல், ஆயுதக்குறைப்பு அலுவல்கள், மனிதநேய அலுவல்கள் திணைக்களங்களில் செயலாளராகவும், அவசர நிவாரணக் குழுவின் ஒருங்கிணைப்பாளராகவும் பணியாற்றினார்.  

முன்னாள் யுகோசுலாவியாவின் போர் நடவடிக்கைகளின் போது ஐநா செயலரின் பிரதிநிதியாகப் பணியாற்றினார். கம்போடியாவில் அமைதிப் பேச்சுக்களிலும் இவர் கலந்து கொண்டார். பல அமைதி முயற்சிகளில் இவர் வெற்றி கண்டிருந்தாலும், பால்க்கனில் பிற்காலத்தின் இவரது பங்களிப்புகளாலும், சிரெபிரெனிக்காவில் இடம்பெற்ற இனப்படுகொலைகளைத் தடுக்க முடியாமையாலும் இவர் விமரிசிக்கப்படுகிறார்.  

இலங்கையில் ஈழப்போர்க் காலத்தில் விடுதலைப் புலிகளுக்கும், அரசுக்கும் இடையே 2006 ஆம் ஆண்டு முதல் சமரச முயற்சிகளில் இவர் ஈடுபட்டார். பல முறை இவர் இலங்கை சென்று திரும்பியுள்ளார். ஆனால் பேச்சுவார்த்தைகள் எவையும் வெற்றி பெறவில்லை.
# விக்கிப்பீடியா:அக்டோபர் 28, 2013 - புதுக்கோட்டை செந்தூரான் கல்லூரி - தமிழ் விக்கிப்பீடியா ஒரு நாள் கருத்தரங்கம்



**தமிழ் விக்கிப்பீடியா ஒரு நாள் கருத்தரங்கம்** புதுக்கோட்டை செந்தூரான் பொறியியல் தொழில்நுட்பக் கல்லூரியில் 28 அக்டோபர் 2013 அன்று ஒழுங்குசெய்யப்பட்டுள்ளது. இந்த அமர்வினை ச. பிரின்சு என்னாரெசு பெரியார் வழங்குகிறார்.  

## திகதி, நேரம்
:**திகதி**: <big>28 அக்டோபர் 2013</big>  
:**நேரம்**: <big>காலை 9 முதல் மாலை 4:30 வரை</big>  

## இடம்
<big>புதுக்கோட்டை செந்தூரன் பொறியியல் தொழில்நுட்பக் கல்லூரி</big>  

## ஒருங்கிணைப்பாளர்
நண்பா அறக்கட்டளை  

## அழைப்பு
இந்த நிகழ்வுக்கு ஆர்வம் உள்ள அனைவரும் அழைக்கப்படுகிறீர்கள்.  

## பங்கேற்பு
காலை 11 மணிக்கு தொடங்கியது. மாணவர்கள் ஆர்வத்துடன் பங்கேற்றனர்.  

## பகிருங்கள்
- வலைப்பதிவு - http://tamilwikipedia.blogspot.ca/2013/10/28-2013.html
- பின்ரசு - http://www.pinterest.com/pin/308285536963624849/
# ஹியூக்

ஹியூக் என்ற பெயரில் உள்ள கட்டுரைகள்:  
- ஹியூக் கிரிஃபித்ஸ்
- ஹியூக் கிளார்க்சன்
- ஹியூக் டி பிரெஸ்
- ஹியூக் பார்ட்லெட்
- ஹியூக் பிக்னெல்
- ஹியூக் பென்னெட்
- ஹியூக் பேஜ்
- ஹியூக் பேட்மன்-சாம்பெய்ன்
- ஹியூக் ஹிப்பெர்ட்
# ஹரோல்டு

ஹரோல்டு என்ற பெயரில் உள்ள கட்டுரைகள்:  
- ஹரொல்ட் பேக்
- ஹரோல்ட் ஃபர்னெஸ்
- ஹரோல்ட் ஃபியர்
- ஹரோல்ட் ஃபோர்ஸ்டர்
- ஹரோல்ட் எட்ஜ்
- ஹரோல்ட் கார்ட்ரைட்
- ஹரோல்ட் கார்னெட்
- ஹரோல்ட் கிம்பிளெட்
- ஹரோல்ட் கேசியா
- ஹரோல்ட் கேய்
- ஹரோல்ட் டாசன்
- ஹரோல்ட் டென்ஹாம்
- ஹரோல்ட் டே
- ஹரோல்ட் பார்டன்
- ஹரோல்ட் பிண்டர்
- ஹரோல்ட் பியுமான்ட்
- ஹரோல்ட் பேக்கர்
- ஹரோல்ட் ஹாரிசன்
- ஹரோல்ட் ஹால்
- ஹரோல்ட் ஹிப்பிஸ்லே
- ஹரோல்ட் ஹோட்ஜஸ்
# ஸ்டுவார்ட்

ஸ்டுவர்ட், ஸ்டுவார்ட், ஸ்டூவர்ட் என்ற பெயர்களில் தொடங்கும் கட்டுரைகள்:  
- ஸ்டுவர்ட் ஈடன்
- ஸ்டுவர்ட் கமிங்ஸ்
- ஸ்டுவர்ட் கார்ட்டர்
- ஸ்டுவர்ட் காலிஸ்
- ஸ்டுவர்ட் போய்ஸ்
- ஸ்டுவர்ட் மட்சிகன்யெரி
- ஸ்டுவாட் பின்னி
- ஸ்டுவார்ட் ஃபிளேச்சர்
- ஸ்டுவார்ட் அம்ப்ரூஸ்
- ஸ்டுவார்ட் ஐரே
- ஸ்டுவார்ட் காட்டரல்
- ஸ்டுவார்ட் கிராட்டொக்
- ஸ்டுவார்ட் பூன்
- ஸ்டுவார்ட் யூஸ்டேஸ்
- ஸ்டுவார்ட் ரொபட்சன்
- ஸ்டுவார்ட் லாம்பிட்
- ஸ்டுவார்ட் வாக்கர்
- ஸ்டுவார்ட் ஹோர்ன்
- ஸ்டுவார்ட் ஹோல்
- ஸ்டூவர்ட் பார்ன்ஸ்
- ஸ்டூவர்ட் பிரோட்
- ஸ்டூவர்ட் லியரி
# ஸ்டீவ்

ஸ்டீவ் என்ற பெயரில் தொடங்கும் கட்டுரைகள்:  
- ஸ்டீவ் ஃபோர்சா
- ஸ்டீவ் அட்கின்சன்
- ஸ்டீவ் அட்லார்ட்
- ஸ்டீவ் ஆன்ட்ரூ
- ஸ்டீவ் எல்வர்தி
- ஸ்டீவ் கோர்டிங்லி
- ஸ்டீவ் கோல்ட்ஸ்மித்
- ஸ்டீவ் சிமித்
- ஸ்டீவ் சென்
- ஸ்டீவ் ஜான்சன்
- ஸ்டீவ் ஜேம்ஸ்
- ஸ்டீவ் ஜொப்ஸ்
- ஸ்டீவ் டிக்கோலோ
- ஸ்டீவ் டேவிஸ்
- ஸ்டீவ் நேஷ்
- ஸ்டீவ் பல்ப்ராமன்
- ஸ்டீவ் பார்டில்
- ஸ்டீவ் மாசியா
- ஸ்டீவ் ரோட்ஸ்
- ஸ்டீவ் வா
- ஸ்டீவ் வாட்கின்
- ஸ்டீவ் வாஸ்னியாக்
# விக்கிப்பீடியா:முதற்பக்கக் கட்டுரைகள்/அக்டோபர் 27, 2013


**தலையாலங்கானத்துச் செருவென்ற பாண்டியன் நெடுஞ்செழியன்** சங்ககாலப் பாண்டிய நாட்டை ஆட்சி செய்த பாண்டிய மன்னன். தனது தந்தையின் இறப்பிற்குப் பின்னர் சிறு வயதிலேயே முடிசூட்டப்பட்டான். இவனை இளையவன், வயது முதிராதவன் ஆற்றல் இல்லாதவன் என இகழ்ந்து சோழ வேந்தன், சேர வேந்தன், திதியன், எழினி, எருமையூரன், இருங்கோவேள், பொருநன் ஆகிய குறுநில மன்னர்கள் போன்றோர் கூறினர். இவ்வனைவரும் சேர்ந்து பாண்டிய நாட்டின் மீது படையெடுத்தனர். அவர்களை எதிர்த்துப் போரிட்ட நெடுஞ்செழியன் அனைவரையும் தலையாலங்கானம் என்னுமிடத்தில் தோற்கடித்தான். இவன் போருக்குச் சென்ற போது சிறுவர்கள் அணியும் ஐம்படைத் தாலியை கழட்டவில்லை என்பது இவன் மிகச் சிறிய வயதிலேயே போருக்குச் சென்றவன் என்பதைக் காட்டுகிறது. இம்மன்னனின் காலத்தை அறிஞர்கள் இரண்டு வகையாக கணிக்கின்றனர். ஒன்று இவன் ஆரியப்படை கடந்த நெடுஞ்செழியன் தம்பியான வெற்றிவேற் செழியன் மகன் என்பது ஒரு கருத்து. மற்றொன்று இவன் ஆரியப்படை கடந்த நெடுஞ்செழியன் என்பவனுக்கு முன்னோன் என்ற கருத்து. **மேலும்...**  
---

**வளர்ப்பூடகம்** என்பது நுண்ணுயிர்கள், உயிரணுக்கள், இழையம் போன்றவை வளர்வதற்கு தேவையான போசாக்கைக் கொண்டிருக்கும், செயற்கையாக தயாரிக்கப்பட்ட ஒரு திரவ, அல்லது கூழ்போன்ற (பகுதி-திண்ம) அல்லது திண்மப் பதார்த்தமாகும். *சைகொட்ரலா படென்சு* போன்ற சில பாசி வகைத் தாவரங்களும் வளர்ப்பூடகமாகப் பயன்படும். வேற்பட்ட வகையான உயிரணுக்கள் வளர்வதற்கு வேறுபட்ட வளர்ப்பூடகங்கள் தேவைப்படும். வளர்ப்பூடகங்கள் உயிரணு வளர்ப்பு, இழைய வளர்ப்பு செயல்முறைகளில் பயன்படுத்தப்படும். வைரசுக்கள் கட்டாயமான ஒட்டுண்ணி வாழ்வு வாழும் உயிரினங்களாக இருப்பதனால், அவற்றை வளர்ப்பதாயின் அவற்றிற்கான வளர்ப்பூடகத்தில் உயிருள்ள உயிரணுக்கள் இருத்தல் அவசியமாகும். வளர்ப்பூடகங்கள் முக்கியமாக இரு வகைப்படும். ஒன்று நுண்ணுயிர்களை ஆய்வு கூடங்களில் வளர்த்தெடுக்க உதவுபவை. மற்றையது, தாவரம், விலங்குகளிலிருந்து பெறப்படும் சில உயிரணுக்களோ, கலங்களோ வளர்வதற்குத் தேவையான வளர்ப்பூடகங்கள். **மேலும்...**
# ஸ்டீவன்

ஸ்டீவன் என்ற பெயரில் தொடங்கும் கட்டுரைகள்:  
- ஸ்டீவன் ஃபின்
- ஸ்டீவன் ஏட்ஸ்
- ஸ்டீவன் கிரிஃபித்ஸ்
- ஸ்டீவன் சீத்தம்
- ஸ்டீவன் சேப்மன்
- ஸ்டீவன் ஜாக்
- ஸ்டீவன் ஜென்கின்ஸ்
- ஸ்டீவன் ஜெரார்ட்
- ஸ்டீவன் டியர்டன்
- ஸ்டீவன் டீன் (துடுப்பாட்டக்காரர், பிறப்பு 1960)
- ஸ்டீவன் டேவிஸ்
- ஸ்டீவன் பொப்
- ஸ்டீவன் ஸ்பில்பேர்க்
# ஸ்டீபன்

ஸ்டீவன் என்ற பெயரில் உள்ள கட்டுரைகள்:  
- ஸ்டீபன் ஃபிரை
- ஸ்டீபன் ஃபோஸ்டர்
- ஸ்டீபன் அட்செட்
- ஸ்டீபன் ஆம்ஹெர்ஸ்ட்
- ஸ்டீபன் ஈவா
- ஸ்டீபன் எட்வார்ட்ஸ்
- ஸ்டீபன் கவர்டேல்
- ஸ்டீபன் கார்ப்பர்
- ஸ்டீபன் கிங்
- ஸ்டீபன் கிரீன்ஸ்வூட்
- ஸ்டீபன் குக்
- ஸ்டீபன் குராஃப்ட்
- ஸ்டீபன் குரோலி
- ஸ்டீபன் கேபில்
- ஸ்டீபன் கேல்
- ஸ்டீபன் சௌ
- ஸ்டீபன் ஜெப்ரீஸ்
- ஸ்டீபன் டவுட்டி
- ஸ்டீபன் டிக்சன்
- ஸ்டீபன் டின்கேட்
- ஸ்டீபன் டீன் (துடுப்பாட்டக்காரர், பிறப்பு 1964)
- ஸ்டீபன் பர்ரோ
- ஸ்டீபன் பால்
- ஸ்டீபன் பியல்
- ஸ்டீபன் பிராட்போர்ட்
- ஸ்டீபன் பிராம்ஹால்
- ஸ்டீபன் புரோகன்
- ஸ்டீபன் புளோஸ்
- ஸ்டீபன் ஹம்பிள்
- ஸ்டீபன் ஹாம்ப்சன்
- ஸ்டீபன் ஹார்டிங்
# ஸ்டான்லி

ஸ்டான்லிஎன்ற பெயரில் உள்ள கட்டுரைகள்  
- ஸ்டான்லி ஃபென்லி
- ஸ்டான்லி அமோர்
- ஸ்டான்லி எல்லிஸ்
- ஸ்டான்லி கிரிஸ்டோபர்சன்
- ஸ்டான்லி கெத்தின்
- ஸ்டான்லி கோஹன் (உயிர்வேதியியலாளர்)
- ஸ்டான்லி ஜயசிங்க
- ஸ்டான்லி ஜாக்சன்
- ஸ்டான்லி ஜெயராஜா தம்பையா
- ஸ்டான்லி டி சில்வா
- ஸ்டான்லி பூங்கா, வான்கூவர்
- ஸ்டான்லி பென்ஹம்
# வோல்டர்

வோல்டர் என்ற பெயரில் உள்ள கட்டுரைகள்  
- வோல்டர் ஃபிராங்க்ளின்
- வோல்டர் ஃபெல்தம்
- வோல்டர் கிரிம்ஸ்டன்
- வோல்டர் பெட்டெஸ்வொர்த்
- வோல்டர் ரீட்
- வோல்டர் ஹகாஸ்
- வோல்டர் ஹேல்
- வொல்டர் மொன்டேகு டக்ளஸ் ஸ்காட்
- வொல்டர் லங்கசயர்
- வொல்டர் ஹம்ஃபிரீஸ் மூத்தவர்
- வொல்டர் ஹீத்
# வைத்திலிங்கம்

**வைத்திலிங்கம்*ரல்லது **வைத்தியலிங்கம்*' என்ற பெயரில் உள்ள கட்டுரைகள்:  

- வைத்திலிங்கம் செட்டியார், யாழ்ப்பாணம்
- வைத்திலிங்கம் துரைசுவாமி, இலங்கை அரசியல்வாதி
- அ. வைத்திலிங்கம், இலங்கை இடதுசாரி அரசியல்வாதி, ஆசிரியர்
- ஆர். வைத்திலிங்கம், தமிழக அரசியல்வாதி
- வி. வைத்தியலிங்கம், புதுச்சேரி முன்னாள் முதலமைச்சர்
- எம். ஏ. வைத்தியலிங்கம், தமிழக அரசியல்வாதி
- ச. வைத்தியலிங்கம் பிள்ளை, யாழ்ப்பாணப் புலவர்
- எஸ். வைத்தியலிங்கம் (பிரபஞ்சன்), தமிழக எழுத்தாளர்
---
# ஜூலியா பஸ்ரனா


**ஜூலியா பஸ்ரனா**, சினாலோவா மாகாணத்தில் மெக்சிகோ நாட்டில் 1834 ஆம் ஆண்டு பிறந்தார். இவர் ஒரங்குட்டான் போன்ற முகமும் மனித உடலையும் கொண்டவர். இவரை மக்கள் கரடிப் பெண், வாலற்ற குரங்குப் பெண், எளிதில் வகைப்படுத்த இயலாத பெண் என்றெல்லாம் அழைத்தனர்.
# முதலாம் பராக்கிரமபாகு


**முதலாம் பராக்கிரமபாகு** அல்லது **மகா பராக்கிரமபாகு** என்பவன் இலங்கையின் பொலன்னறுவை இராச்சியத்தை கி.பி 1153 முதல் 1186 வரை ஆட்சி புரிந்த மன்னர் ஆவார். அரசர் மானாபரணவுக்கும் அரசி ரத்னாவலிக்கும் 1123 ஆம் ஆண்டு தக்கிண தேசத்தின் கேகாலைப் பகுதியில் *புங்ககம* எனும் கிராமத்தில் பிறந்தார். இவரது பாட்டனார் இலங்கையில் குடிபுகுந்த பாண்டிய இளவரசன் ஆவார். இலங்கையின் முக்கிய மூன்று இராச்சியங்களையும் பராக்கிரமபாகு ஒன்றிணைத்தார். அக்காலத்திலே இவ்விராச்சியத்தின் தலைநகரமாக விளங்கியது பொலன்னறுவை ஆகும். தன்னுடைய தலைநகரை அழகாகப் பேணல், மேற்பார்வை செய்தல் போன்ற பணிகளில் ஈடுபட்டிருந்தார். இவரின் காலத்தில் நாட்டில் விரிவாக நிர்மாணிக்கப்பட்ட நீர்ப்பாசனத் தொகுதிகள் காணப்பட்டன, நாட்டின் இராணுவப் படைகள் மறுசீரமைக்கப்பட்டன, பௌத்தம் வளர்க்கப்பட்டது, கலைகளும் வளர்க்கப்பட்டன. தென்னிந்தியாவுடனும், மியான்மாருடனும் பராக்கிரமபாகு இராணுவ நடவடிக்கைகளில் ஈடுபட்டுள்ளார். இவரின் காலத்தில் இலங்கை தெற்காசியாவின் தானியக் களஞ்சியம் என அழைக்கப்பட்டது. இவரே பராக்கிரம சமுத்திரத்தையும் கட்டுவித்தார். "வானிலிருந்து விழும் ஒரு துளி நீரையும் விவசாயத்திற்குப் பயன்படுத்தாது வீணாகக் கடலைச் சென்றடைய விடமாட்டேன்" என்பது பராக்கிரமபாகுவின் புகழ்மிக்க கூற்றுக்களில் ஒன்றாகும்.  

பராக்கிரமபாகு தனது இளம் வயதை தனது மாமன்மாரான கீர்த்தி சிறீ மேகன், ஸ்ரீ வல்லப போன்றோரின் அரண்மனைகளில் கழித்தார். இவர்கள் முறையே தக்கிண தேசம் மற்றும் உருகுணை இராச்சியத்தின் மன்னர்கள். அத்துடன் இராசரட்டையின் இரண்டாம் கஜபாகுவுடனும் இளமையில் நட்புறவு வைத்துள்ளார். சீனா மற்றும் மத்திய கிழக்கு நாடுகளுடனும் வணிகத் தொடர்புகளைக் கொண்டிருந்தார்.  

## பின்னணி
### 12ஆம் நூற்றாண்டுக்கு முன்
இலங்கைத் தீவானது ஒருகாலத்தில் சோழர்களின் ஆதிக்கத்தில் இருந்தது. கி.பி. 993 இல் இலங்கையில் முதலாம் இராஜராஜ சோழ மன்னன் படையெடுப்பு நடாத்தினான். முதலாம் விஜயபாகு (1055–1100) மன்னனின் ஆட்சிக்கு முன் சோழர்களே இலங்கையை ஆதிக்கம் செய்துவந்தனர். தன்னுடைய சிறந்த ஆட்சியினாலும் படையெடுப்பாலும் சோழர்களை இலங்கையிலிருந்து விரட்டி புராதன தலைநநகரமான அனுராதபுரத்தை கைவிட்டு திட்டமிடப்பட்ட புதிய நகரமான பொலன்னறுவைக்கு (புலத்தி நகர்) தலைநகரை மாற்றிக்கொண்டான். முதலாம் விக்கிரமபாகு மன்னன் (1111–1132) இலங்கையை மூன்று பிரிவுகளாகப் பிரித்தான். அவையாவன: இராசரட்டை, உருகுணை, தக்கிண தேசம் என்பவையாகும். இருப்பினும் இம்மூன்றிலும் விக்கிரமபாகு ஆண்டுவந்த இராசரட்டையே சமய ரீதியாகவும், வரலாற்று ரீதியாகவும் முக்கியமான பிரதேசமாகக் கருத்தப்பட்டது. தக்கிண தேசத்து மன்னர்களான மானாபரண மன்னன் அவரது தம்பிமாரான ஸ்ரீ வல்லப மன்னன் மற்றும் கீர்த்தி ஸ்ரீ மேகன் போன்றோர்களுக்கும் மற்றும் உருகுணை மன்னர்களுக்கும் இராசரட்டையின் அரியணையைப் பிடிப்பதில் போட்டியிருந்தது.
# நிசங்க மல்லன்


**நிசங்க மல்லன்** அல்லது **கீர்த்தி நிசங்கன்** என்பவன் இலங்கையின் பொலநறுவையை ஆண்ட மன்னனாவான். இவன் இலங்கையை கி.பி. 1187–1196 வரை 9 ஆண்டுகள் ஆண்டான். இவனது அரண்மனையான நிசங்கலதா மண்டபம், ஹத்ததாகே, ரன்கொத் விகாரைகள் மற்றும் வடிகாலமைப்புத் தொகுதிகள் போன்றவை இம்மன்னனது கட்டடக்கலை ஆக்கங்களுக்கு ஒரு எடுத்துக்காட்டாகும்.
# 2013 பாட்னா தொடர் குண்டுவெடிப்புகள்


## பாட்னா தொடர்வண்டி நிலையம் குண்டுவெடிப்புக்கள்
27 அக்டோபர் அன்று பாட்னா தொடர்வண்டி நிலையத்தின் பத்தாவது நடைமேடையில் ஓர் நாட்டு வெடிகுண்டு வெடித்தது. இதில் ஒருவர் பலியானார். மேலும் இரண்டு நாட்டு வெடிகுண்டுகள் செயலிழக்கப்பட்டன.  

## காந்தி மைதான் குண்டு வெடிப்புகள்
காந்தி மைதானில் நடைபெற்ற நரேந்திர மோடியின் தேர்தல் பேரணியில் ஐந்து குண்டுகள் வெடித்தன. இதில் பலர் படுகாயம் அடைந்தனர். மோடி அவர்கள் பேசிய மேடையின் கீழ் வெடிக்காத குண்டு ஒன்று கைபெற்றபட்டது. மாலை ஐந்து மணி அளவில் மைதானத்தில் ஓர் குப்பை மேட்டின் கீழே மேலும் ஒரு குண்டு வெடித்தது.
# சோ லா மோதல்


**சோ லா மோதல்** (*Cho La clash*) எனப்படுவது, இந்திய ராணுவத்திற்கும் சீன மக்கள் விடுதலை ராணுவத்திற்கும் இடையே 1967 ஆம் ஆண்டு மூண்ட சிறு போராகும். சீனாவின் மக்கள் விடுதலை இராணுவம் இந்தியாவின் கட்டுப்பாட்டில் இருந்த சிக்கிம் மாநிலத்திற்குள் அக்டோபர் 1, 1967 அன்று ஊடுருவியது. இந்தியாவின் அப்போதைய பாதுகாப்புத்துறை அமைச்சரான சர்தார் சுவரன் சிங், இந்திய அரசு எல்லை நிலவரத்தை கூர்ந்து கவனித்து வருகிறது என்று கூறினார். இச்சம்பவத்தின்போது இந்தியத் தரப்பில் 83 பேர் மரணமடைந்தனர்; 163 பேர் படுகாயமடைந்தனர். சீன தரப்பில் 300 பேர் மரணமடைந்தனர்; 450 பேர் நாதூ லாவிலும், 40 பேர் சோ லாவிலும் படுகாயமடைந்தனர். இச்சம்பவத்தின் முடிவில் சீனாவின் மக்கள் விடுதலை ராணுவம் சிக்கிம் மாநிலத்தில் இருந்து பின்வாங்கியது.  

## இடம்
சோ லா சம்பவம், பின்னாளில் இந்தியாவின் மாநிலமாக இணைந்த சிக்கிம் பகுதியில் நடைபெற்றது. இச்சம்பவத்தின் போது சிக்கிம், இந்தியாவின் பாதுகாப்பில் தன்னாட்சி பெற்ற பகுதியாகத் திகழ்ந்தது. மலைப்பாங்கான இப்பகுதியில் உயரத்தில் இருந்து போரிடுவது சாதகமான ஒன்று. அவ்வகையில், சிக்கிம் மலைகளின் உயரம் இந்தியப் படைகளுக்கு உதவியது. உயர்ந்த மலைகளில் இருந்த இந்தியப் படையினரை எதிர்த்துப் போரிட சீன ராணுவத்திற்கு அதிகப் படைபலம் தேவைப்பட்டது.  

## பின்புலம்
பிரிட்டனின் வடகிழக்கு எல்லை நிறுவனத்தால் உருவாக்கப்ட்ட மக்மோகன் எல்லைக் கோட்டை சீனா ஏற்க மறுத்தது. இறுதியில், சிக்கிமை இந்தியாவின் மாநிலமாக சீனா அங்கீகரித்தது. அதேபோல் இந்தியா, திபெத் தன்னாட்சிப் பகுதியை சீனாவின் ஆட்சிக்குட்பட்டதாக அங்கீகரித்தது. இந்த பரஸ்பர ஒப்பந்தம், இந்திய-சீன உறவுகளில் முன்னேற்றம் ஏற்பட வழிவகுத்தது.
# விக்கிப்பீடியா:விக்கித்திட்டம் தனிமங்கள்/பங்குபெறுபவர்கள்


விக்கித்திட்டம் தனிமங்களுக்கு வருக!  
இத்திட்ட உறுப்பினர்கள் தங்கள் பயனர் பக்கத்தில் **பயனர் தனிமங்கள்‎** என்று குறியிட்டு இணைத்துக் கொள்ளலாம்.  
<br clear="all">  

## பங்குபெறும் பயனர்கள்
1. பயனர்:செல்வா
1. அஸ்வின் (பேச்சு) 15:27, 27 அக்டோபர் 2013 (UTC)
1. --பழ.இராஜ்குமார் (பேச்சு) 16:45, 27 அக்டோபர் 2013 (UTC)
1. Aadhitharajan (பேச்சு) 04:13, 9 ஆகத்து 2016 (UTC)
1. ஆர்வமுடையோர் எனக் குறியிட்டு இணைந்து கொள்ளலாம்.
# ஒளிப்பதிவு

**ஒளிப்பதிவு** (Cinematography) அசையும் படங்களின் படப்பிடிப்புத் தொடர்பான ஒரு கலையும், அறிவியலும் ஆகும். இது படப்பிடிப்பு, படச்சுருள் உருத்துலக்கல் என்பவற்றை உள்ளடக்கிய நுட்பத்தைக் குறிக்கும். திரைப்படத்தை ஒளிப்பதிவு செய்பவர் ஒளிப்பதிவாளர் எனப்படுகின்றார். ஒளிப்பதிவாளர் திரைப்படங்களின் காட்சி தொடர்பான விடயங்களில் இயக்குனருடன் சேர்ந்து முக்கியமான பங்கு வகிப்பவராக உள்ளார்.  

## வரலாறு
ஒளிப்பதிவு, திரைப்படத் தாயாரிப்போடு தொடர்புடைய ஒரு கலை வடிவம். ஒளியுணர் பொருட்களைப் பயன்படுத்தி விம்பங்களைப் படமாகப் பிடிக்கும் முறை 19 ஆம் நூற்றாண்டின் முற்பகுதியிலேயே கண்டுபிடிக்கப்பட்டு இருந்தாலும், அசையும் படங்களைப் பிடிப்பதற்குப் புதிய வடிவத்திலான படப்பிடிப்பு முறையும், புதிய வகை அழகியலும் தேவையாக இருந்தது.  

1873 ஆம் ஆண்டு யூன் 19 ஆம் தேதி, எட்வார்டு முய்பிரிட்சு (Eadweard Muybridge) என்பவர், 24 ஒளிப்படக் கருவிகளைப் பயன்படுத்தி "சாலி கார்டினர்" என்னும் பெயர்கொண்ட குதிரை ஓடுவதை வெற்றிகரமாகப் படம்பிடித்தார். ஒளிப்படக் கருவிகள் குதிரை ஓடும் பாதைக்கு இணையாக வரிசையாக வைக்கப்பட்டு இருந்தன. அடுத்தடுத்த ஒளிப்படக்கருவிகளுக்கு இடையிலான தூரம் 21 அங்குலமாகவும், இந்த வரிசையின் மொத்த நீளம் 20 அடியாகவும் இருந்தது.  

ஒன்பது ஆண்டுகளுக்குப் பின்னர், 1882 ஆம் ஆண்டில், பிரெஞ்சு அறிவியலாளரான எட்டியென்-யூல்சு மரே (Étienne-Jules Marey) என்பவர் ஒரு செக்கனுக்கு 12 தொடர் படங்களைப் பிடிக்கக்கூடிய ஒளிப்படக் கருவி ஒன்றைக் கண்டுபிடித்தார். இரண்டாவது சோதனை அசைபடம் "ரவுன்டே பூங்காக் காட்சி" (Roundhay Garden Scene) என்பது இதை லூயிசு லே பிரின்சு (Louis Le Prince) என்பவர் உருவாக்கினார். இங்கிலாந்தின் லீசு என்னும் இடத்தில் உள்ள ரவுன்டே என்னும் இடத்தில் 1888 அக்டோபர் 14 ஆம் தேதி பிடிக்கப்பட்ட இப்படமே தற்போது தப்பியிருக்கும் மிகப் பழைய அசைபடம்.
# விக்கிப்பீடியா:விக்கித்திட்டம் தனிமங்கள்/வார்ப்புருக்கள்


## வார்ப்புருக்கள்
- கட்டுரைகளின் பேச்சுப் பக்கத்தின் கீழ்க்காணும் வார்ப்புருவை இடப் பரிந்துரைக்கப்படுகின்றது:

- குறுங்கட்டுரையின் கீழ் இடவேண்டிய வார்ப்புரு:

## தகவற்சட்டம்
தற்பொழுது 3 வகையான தகவற்சட்டங்கள் உள்ளன. இவற்றை ஒன்றாக்குவதில் நன்மைகளும் தீமைகளும் உள்ளன. கடைசியில் கவனமாக செய்து ஒன்றாக்குவதே நல்லது.  
:வார்ப்புரு:Elementbox என்ற வார்ப்புரு பல தனிமங்களுக்குப் பயன்படும். பெரும்பாலான செய்திகள் தற்பொழுது ஆங்கில விக்கியில் இருந்து பெறப்படுகின்றது. சில இடங்களிலேயே பிற விக்கிகளில் இருந்து செய்திகள் பெறப்படுகின்றன. எனவே முக்கியமான குறிப்புகள் மாறாமல் இருக்கும் பொருட்டு, 3 தகவற் சட்டங்கள் தற்பொழுது வழக்கில் உள்ளன.
# வார்ப்புரு:டப்பிளின் கருவம் 15 மீதரவுகள்

**டப்பிளின் கருவம் அடிப்படை மீதரவுகள்**

| Title | தலைப்பு | A name given to the resource. | ஒரு வளத்தின் பெயர். |  |
| --- | --- | --- | --- | --- |
| Creator | ஆக்கர் | An entity primarily responsible for making the resource. | வளத்தை உருவாக்க முதன்மைக் காரணமாகத் திகழ்த ஒருவர் அல்லது அமைப்பு. |  |
| Subject | துறை | The topic of the resource. | வளம் எந்த கல்விப் புலத்தை அல்லது துறையைச் சார்ந்தது. |  |
| Description | விபரிப்பு | An account of the resource. | வளத்தைப் பற்றிய ஒரு விளக்கம், வருணனை அல்லது விரித்துரைப்பு. |  |
| Publisher | பதிப்பகர் | An entity responsible for making the resource available. | வளத்தை வெளியிட அல்லது கிடைக்க காரணமாக இருந்த ஒருவர் அல்லது அமைப்பு. |  |
| Contributor | பங்களிப்பாளர் | An entity responsible for making contributions to the resource. | வளத்துக்கு பங்களிப்புச் செய்த ஒருவர் அல்லது அமைப்பு. |  |
| Date | திகதி | A point or period of time associated with an event in the lifecycle of the resource. | வளத்தில் வாழ்க்கைச் சுழற்சியோடு தொடர்புபட்ட நிகழ்வின் ஒரு குறிப்பிட்ட நேரம் அல்லது கணம். |  |
| Type | வகை | The nature or genre of the resource. | வளத்தின் பாணி, பிரிவு அல்லது வகைமை. |  |
| Format | வடிவம் | The file format, physical medium, or dimensions of the resource. | வளத்தின் பெளதீக ஊடகம், அளவுகள் அல்லது கோப்பு வடிவம். |  |
| Identifier | இனங்காட்டி | An unambiguous reference to the resource within a given context. | வளத்தை அடையாளம் காட்டும், ஒரு முறையின் அடிப்படையில் அமைந்த தெளிவான குறிப்பு. |  |
| Source | மூலம் | A related resource from which the described resource is derived. | வளம் வழிவந்த தொடர்புடைய மூல வளம். |  |
| Language | மொழி | A language of the resource. | வளத்தின் ஒரு மொழி. |  |
| Relation | உறவு | A related resource. | இந்த வளத்தோடு தொடர்புடைய ஒரு வளம். |  |
| Coverage | துழாவுகை | The spatial or temporal topic of the resource, the spatial applicability of the resource, or the jurisdiction under which the resource is relevant. | வளத்தில் விபரிக்கப்பட்டு இருக்கும் இடம் அல்லது காலம் அல்லது இந்த வளம் பயன்படும் இடம் அல்லது ஆட்சி எல்லை. |  |
| Rights | உரிமங்கள் | Information about rights held in and over the resource. | இந்த வளத்தின் உரிமைகளை யார் வைத்திருக்கிறார்கள் என்பது பற்றிய தகவல். | } |
# இடைநிலைத் துகள்சார் இயற்பியல்

**இடைநிலைத் துகள்சார் இயற்பியல்** (Mesoscopic Physics), பேரளவு பொருட்கள் முதல் சிறிய அளவு அல்லது அணுக்களின் அளவு வரையிலான துகள் அமைப்புகளைப் பற்றி விளக்குகிறது. இதன் அளவு பெரும்பாலும் சில நானோமீட்டரில் இருந்து 100 நா.மீ வரையில் இருக்கக்கூடியதால், இந்த அமைப்புகள் பேச்சு வழக்கில் *இடைநிலைத் துகள்சார் கட்டகங்கள்* (mesoscopic systems) அல்லது *நானோ அமைப்புகள்* (nanostructures) என கூறப்படுப்படுகிறது. இந்த வகை இடைநிலை துகள்சார் கட்டகங்களில் உள்ள மின்னணுக்கள் அலை போன்ற பண்புகளைக் கொண்டிருக்கிறது. ஆகையால் இது இதன் மாதிரிகளின் வடிவவியலை சார்ந்தே செயல்பாடுகளை அறியமுடியும். மின்னணுக்கள் அலை போன்ற நிலையுடையதாக இருப்பது அலைவுகளில் உள்ள மின்காந்த கதிரியக்கம் போன்று காணப்படுகிறது.  

அலை போன்ற பண்புடைய மின்னணுவின் இடைநிலைக்கு உள்ள எல்லைகளை சில பான்மை நீளங்களால் விவரிக்கப்படுகிறது. இந்த பான்மை நீளங்களை மிஞ்சிய திடப்பொருளின் மின்னணுக்கள் அலை போன்ற இடைநிலை பண்பினை அடைகிறது. இந்த அளவுவானது பெரிதாகி பன்மடங்கு பான்மை நீளங்களைத் தாண்டினால் அதன் பேரளவு எல்லைகளையும் இந்த இடைநிலைத் துகள்சார் இயற்பியல் பாடம் விளக்குகிறது.  

## பான்மை நீளங்கள்
### டி பிராக்லி அலைநீளம்
இது துளிம இயக்கவியலில் பரீட்சைமான ஒரு நீளம் ஆகும். ஒரு உந்தம் *p* கொண்ட மின்னணுவிற்கு, டி பிராக்லி அலைநீளம் கொடுக்கும் அலைநீளத்துடைய அலை அமையப்பெறும்.  

:<math>\lambda=h/p </math>
# ஜார்ஜ் கார்டன் மீடு



**ஜார்ஜ் கார்டன் மீடு ** (*George Gordon Meade*, திசம்பர் 31, 1815 &ndash; நவம்பர் 6, 1872) ஐக்கிய அமெரிக்கத் தரைப்படை அதிகாரியும் பல கலங்கரை விளக்கங்களின் கட்டுமானத்தில் பங்கேற்ற பொறியியலாளரும் ஆவார். இரண்டாம் செமினோலே போர் மற்றும் மெக்சிக்கோ-அமெரிக்கப் போர்களில் திறம்பட செயலாற்றியவர். அமெரிக்க உள்நாட்டுப் போரின் போது இவர் பொடோமாக் படைப்பிரிவிற்கு தலைமை ஏற்றார். 1863ஆம் ஆண்டில் நடந்த கெட்டிசுபெர்க்கு சண்டையில் ராபர்ட் ஈ. லீ தலைமையேற்ற கூட்டமைப்புப் படைகளை வெற்றி கண்டமைக்காக பெரிதும் அறியப்படுகிறார். மீடு எசுப்பானியாவில் உள்ள காடிசில் பிறந்தவர்.
# பகுப்பு:பயனர் es-N


இது எசுப்பானிய மொழியை தாய்மொழியாகக் கொண்ட விக்கிப்பீடியர்களின் பட்டியல். இந்த பகுப்பில் உங்களைச் சேர்க்க, உங்கள் பயனர் பக்கத்தில் என்ற பயனர்பெட்டியைச் சேர்க்கலாம்.  
Esta es una lista de Wikipedistas que son hablantes nativos de la lengua española. Para agregarse a esta categoría puede agregar la etiqueta de usuario a su página de usuario.
# நல்லாட்சிக்கான மக்கள் இயக்கம்

**நல்லாட்சிக்கான மக்கள் இயக்கம்** (*Peoples Movement for Good Governance*, PMGG) என்பது இலங்கையின் ஓர் அரசியல் கட்சியாகும். இது 2006 ஆம் ஆண்டு கிழக்கிலங்கையில் காத்தான்குடியில் உருவாக்கப்பட்டது.  

நல்லாட்சிக்கான மக்கள் இயக்கம் 40 உறுப்பினர்களைக் கொண்ட சூறாசபை என்று அழைக்கப்படும் நிறைவேற்றுக்குழுவைக் கொண்ட ஒரு சமூக அரசியல் இயக்கமாகும். தேர்தலின் மக்களின் மூலம் தெரிவு செய்யப்பட்டுள்ள நகரசபை உறுப்பினர்கள், மக்களால் தெரிவு செய்யப்பட்ட மக்கள் பிரதிநிதிகள் என்பதால் இவர்கள் மூலம் கிடைக்கும் வருமானம் முதல் அனைத்தும் மக்களுக்கே சொந்தமானது என்ற நோக்கத்தைக் கொண்டுள்ளது. தேர்ந்தெடுக்கப்படும் மக்கள் பிரதிநிதிகள் மீள் அழைப்பு (Re-calling) முறை மூலம் காலத்துக்குக் காலம் அழைக்கப்பட்டு வேறு பிரதிநிதிகள் நகரசபைக்கு அனுப்பப்பட்டு வருகின்றார்கள்.  

## நகரசபைத் தேர்தல்களில்
இக்கட்சி 2006 ஆம் ஆண்டில் காத்தான்குடி நகரசபைத் தேர்தலில் போட்டியிட்டு ஒரு இடத்தைப் பெற்றது. இதனைத் தொடர்ந்து 2011 ஆம் ஆண்டு நகரசபைத் தேர்தலில் இரண்டாவது முறையாகப் போட்டியிட்டு இரண்டு உறுப்பினர்களை மக்கள் பிரதிநிதிகளாகக் கொண்டது.  

## மாகாணசபைத் தேர்தல்களில்
நல்லாட்சிக்கான மக்கள் இயக்கம் தலைமையிலான அரசியல் கூட்டணியின் சார்பில் 2013 மாகாணசபைத் தேர்தல்களில் தமிழ்த் தேசியக் கூட்டமைப்பின் வேட்பாளராக மன்னார் மாவட்டத்தில் போட்டியிட்ட அயூப் அஸ்மின் தமிழ்த் தேசியக் கூட்டமைப்பின் மேலதிக உறுப்பினராகத் தெரிவு செய்யப்பட்டு 1வது வட மாகாண சபைக்குத் தேர்தெடுக்கப்பட்டார். இவருக்கு வட மாகாணத்தின் முசுலிம்களுக்கான மீள்குடியேற்றம் மற்றும் புனர்நிர்மாணம் தொடர்பாக முதலமைச்சருக்கான ஆலோசகராக முதலமைச்சரினால் நியமிக்கப்பட்டார்.
# அயனியாக்கும் திறன்

**அயனியாக்கும் திறன்** (Ionising power) என்பது அலகு தொலைவில் மின்னூட்டம் கொண்டத் துகள்கள் ஒர் ஊடகத்தில் செல்லும்போது தோற்றுவிக்கும் அயனிகளின் எண்ணிக்கையைக் குறிக்கும்.  

அயனியாக்கும் திறன்:  

:<math>I \propto \frac {mZ^2}{E}</math>  

என்று கொடுக்கப்படுகிறது. இச்சமன்பாட்டில்  

I என்பது அயனியாக்கும் திறன்,  

m என்பது மின்னூட்டம் கொண்ட துகளின் நிறை,  

Z என்பது அத்துகள் பெற்றிருக்கும் மின்னூட்டம்,  

E என்பது அதன் இயக்க ஆற்றல்.  

எலக்ட்ரானைவிட ஆல்ஃபா துகள் 7300 மடங்கு அதிக நிறையுடையது; இருமடங்கு அதிக மின்னூட்டத்தினையும் கொண்டுள்ளது. எனவே ஒரே ஆற்றலுள்ள எலக்ட்ரானை விட α-துகள் அதிக அயனியாக்கும் திறனுடையது .
# பிரமசுந்தர முனிவர்

**பிரமசுந்தர முனிவர்** பெருங்கதை இலக்கியத்தில் வரும் கதை மாந்தர்களில் ஒருவர். காட்டில் தவம் செய்துகொண்டிருந்தவர். சேடக முனிவருக்குத் தலைமைக் குரு. பிரமசுந்தர முனிவரின் மனைவி **பரம சுந்தரி**. மிருகாபதி காட்டில் பெற்றெடுத்த குழந்தை உதயணனைத் தானும் தன் மனைவியுமாகப் பேணி வளர்த்தவர்.  

பிரமசுந்தர முனிவருக்கும் பரமசுந்தரிக்கும் பிறந்த மகன் யூகி. உதயணனும் யூகியும் நண்பர்களாயினர். பிரமசுந்தரரும் சேடக முனிவரும் கற்பித்த கலைகளில் இருவரும் தேர்ச்சி பெற்றனர். இயற்கை அறிவாலும் கற்பித்த செயற்கை அறிவாலும் அவர்கள் மேம்பட்டு விளங்கினர்.  

பிரமசுந்தர முனிவர் யானையின் சினத்தை அடக்கி வயப்படுத்தும் மந்திரம் ஒன்றை உதயணனுக்குச் சொல்லிக் கொடுத்தார். மேலும் உதயணனுக்கு இசைப்பயிற்சி அளித்து, இந்திரனால் தனக்கு அளிக்கப்பட்டதும், இசையால் யானைகளை வயப்படுத்த வல்லதுமான **கோடபதி** என்னும் யாழையும் வழங்கினார். உதயணன் அந்த யாழை மீட்டும்போது அக்காட்டிலிருந்த யானைகளும், பிற விலங்குகளும் பறவைகளும் விரும்பிக் கேட்டு அவன் விருப்பப்படி செயல்பட்டன. இதனைக் கண்ட முனிவன் தன் மகன் யூகியையும் உதயணனிடம் ஒப்படைத்து உதயணனுக்கு உயிர்த்துணையாக விளங்கும்படி அறிவுறுத்தினார்.  

## அடிக்குறிப்பு
# மின்னேரியா


**மின்னேரியா** அனுராதபுரத்தில் அமைந்துள்ள சிறிய நகரம் ஆகும். இங்குள்ள, யானைகள் நிறைந்த மின்னேரியா தேசிய பூங்கா மற்றும் மகாசேன மன்னனால் கட்டப்பட்ட மின்னேரியாக் குளம் இரண்டும் பிரபல்யமானவையாகும். இங்கு இலங்கைத் தரைப்படைப் பயிற்சி நிலையம் அமைந்துள்ளது.  
இதன் பழைய பெயர்: மீனேரிக்குளம்
# திருக்கோட்டியூர் நம்பி



ஆளவந்தாரின் முதன்மை சீடர்களுள் ஒருவராய் விளங்கிய **திருக்கோட்டியூர் நம்பி** வைகாசி மாதம் ரோகிணி நட்சத்திரத்தில் சிவகங்கைக்கு அருகில் திருக்கோட்டியூர் திருத்தலத்தில் குருகேசர் எனும் இயற்பெயரில் பிறந்தார். பாண்டிய மன்னனுக்கு மந்திரியாயிருந்த பெரியாழ்வருக்கு அடியவனான செல்வநம்பி வம்சத்தில் காச்யப கோத்திரத்தில் திருமாலின் புண்டரீகத்தின் அம்சமாக இவர் பிறந்ததாகச் சொல்லப்படுகிறது. இராமானுசரின் ஐந்து ஆச்சாரியர்களில் இவரும் ஒருவர். தன் மக்களான தெற்காழ்வான் என்ற ஒரே மகனையும் தேவகிபிராட்டி எனும் ஒரே மகளையும் இராமானுசருக்கு சீடர்களாக்கியவர்.  

## சீடர்கள்

- எம்பெருமானார் இராமானுசர்
- திருக்கச்சி நம்பிகள்
- கிடாம்பியாச்சான்,மாறநேர் நம்பி

## மற்ற பெயர்கள்
- கோஷ்டி பூரணர்
- கோஷ்டி புரீசர்
- குருகேசர்

## இராமானுசரும் நம்பிகளும்

ஆளவந்தாரின் ஐந்து சீடர்கள் ஒருவரான திருக்கோட்டியூர் நம்பியிடம் **எட்டெழுத்து மந்திரத்தைப்** பற்றியும் தனக்கு பின்னர் மடத்தையும் சமயத்தையும் காக்க வரும் இராமானுசருக்கு இவற்றை உபதேசிக்கவும் அறிவுறுத்தியிருந்தார். ஆயினும் தகுதியற்றவர்க்கு இதைக் கற்பிக்ககூடாது எனவும் கூறியிருந்தார் ஆளவந்தார். எனவே இவரிடம் இராமானுசர் எட்டெழுத்து மந்திரத்தின் பொருளைக் கற்க வரும் பொழுது பதினெட்டு முறைகள் மறுத்து உடையவரின் தகுதியை சோதித்தபின்னரே கற்பித்தார். மேலும் இம்மந்திரம் பரம ரகசியம் என்றும், இதை "எவருக்கும் வெளியிடக்கூடாது" என்ற நிபந்தனையின் பேரிலேயே உபதேசத்தருளினார். ஆனால் உபதேசம் பெற்றவுடன் திருக்கோட்டியூர் கோவில் கோபுரத்தின் மேலேறி மாந்தர் அனைவருக்கும் கேட்டு உய்யும்படி, சாதி சமய பேதமற்று எல்லோருக்கும் உபதேசம் செய்தார் இராமானுசர். இதனால் மிகுந்த கோபமுற்ற திருக்கோட்டியூர் நம்பி இரகசிய மந்திரத்தை இப்படி யாவருக்கும் சொல்வது குருவின் சொல்லுக்கு துரோகமிழைப்பதாகும் என்றும் இதற்கு நரகம் புக நேரிடும் என்றும் கடிந்துக்கொண்டார். இதற்கு பதிலளிக்கும் வண்ணம் இராமானுசர் ***எல்லோரும் முக்தியடையவதாயின் தான் ஒருவன் நரகத்திற்குச் செல்வதும் தன்னுடைய பாக்கியமே*** என்றார். இந்த பதிலைக் கேட்ட திருக்கோட்டியூர் நம்பி, அரங்கனின் கருணையையும் இவரின் கருணை மிஞ்சிடக்கண்டு இவரே **எம்பெருமானார்** என்று மகிழ்ச்சியினால் ஆலிங்கனம் செய்துக்கொண்டார். அத்தோடு வைணவ வழிபாட்டு முறைக்கு அன்றிலிருந்து **எம்பெருமானார் தரிசனம்** என்று அழைக்கப்படும் என்றும் அருளினார் திருக்கோட்டியூர் நம்பி.  

## சிறப்பு

- இராமானுசரின் ஐந்து ஆசாரியர்களில் ஒருவராய் இருந்து, ஆளவந்தார் ஆணைப்படி தானறிந்தவற்றை இராமானுசருக்கு கற்பித்தது.
- இராமானுசரின் **இறைமுன் அனைவரும் சமம்** எனும் கொள்கையை ஏற்காதோர், இவருக்கு நஞ்சுகலந்த அன்னத்தைப் பிச்சையிட அதனைக் குறிப்பாலுணர்ந்த இராமானுசர் அப்பொழுதிலிருந்து உணவு உண்ணாதிருந்தார். அதனைக் கேள்வியுற்ற திருக்கோட்டியூர் நம்பிகள் திருவரங்கம் வந்து கிடாம்பியாச்சன் எனும் தன் சீடனை இராமானுசருக்கு உணவு சமைக்க நியமனம் செய்தருளினார்.
- இராமானுசருக்கு **எம்பெருமானார்** என்றும் அவர் வழிமுறைகளை பின்பற்றும் வைணவத்திற்கு **எம்பெருமானார் தரிசனம்** என்றும் பெயரிட்டு சிறப்பித்தது.

## தனியன்

ஆச்சாரியரின் புகழ்பாடும் வடமொழி தனியன்:  

<blockquote>ஸ்ரீவல்லப பதாம்போஜ தீபக்த்யம்ருத ஸாகரம்  

ஸ்ரீமத்கோஷ்டீபுரீபூர்ணம் தேசிகேந்த்ரம் பஜாமஹே</blockquote>
# பசுமை வேட்டை நடவடிக்கை


**பசுமை வேட்டை நடவடிக்கை** (*Operation Green Hunt*) அல்லது *கிரீன் ஹன்ட்* நடவடிக்கை எனப்படுவது இந்திய அரசு மற்றும் துணை இராணுவ படைகள் இணைந்து நக்சலைட்டுகளுக்கு எதிராக நடத்தப்படும் போரை வர்ணிக்க இந்திய ஊடகங்களில் பயன்படுத்தப்படும் பெயர் ஆகும். இந்த நடவடிக்கையானது "சிகப்பு நடைபாதை" (Red Corridor) என்று அழைக்கப்படும் நக்சலைட்டுகள் நிறைந்த ஐந்து மாநிலங்களில் 2009 ஆம் ஆண்டு நவம்பர் மாதம் தொடங்கியது.  
:இவ்வார்த்தையானது சட்டீஸ்கர் மாநில காவல் அதிகாரிகள் இந்திய கம்யூனிஸ்ட் கட்சிக்கு (*மாவோயிஸ்ட்*) எதிரான ஒரு வெற்றிக்கு பிறகு முதலில் புழக்கத்திற்கு வந்தது. இப்பெயரை நக்சலைட் எதிர்ப்பு நடவடிக்கைகளை குறிக்க பரவலாக ஊடகங்கள் பயன்படுத்தப்படுத்தினாலும் இந்திய அரசு அதன் நக்சலைட் எதிர்ப்பு நடவடிக்கைகளைக் குறிக்க இப்பெயரைப் பயன்படுத்துவதில்லை.
# கடத்தூர் (திருப்பூர்)


**கடத்தூர்** (ஆங்கிலம்:Kadathur), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தின் மடத்துக்குளம் வட்டத்தில் இருக்கும் ஒரு கிராமம் ஆகும். கொங்கு நாட்டின் அமராவதி நதி பாயும் கரைவழி நாடு என்றழைக்கபடும் க வரிசை கிராமங்களில் கடத்தூர் ஒன்றாகும்.  

## மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 3056 மக்கள் (785 குடியிருப்புகள்) இங்கு வசிக்கின்றார்கள். இவர்களில் 49.8% ஆண்கள், 50.1% பெண்கள் ஆவார்கள்.  

## அமைப்பு

உடுமலையிலிருந்து கனியூர் வழியாக பழனி மற்றும் தாராபுரம் செல்லும் சாலையில் சுமார் 20 கி.மி. தொலைவில் கடத்தூர் அமைந்துள்ளது. உடுமலையிலிருந்து நகர பேருந்துகள் இவ்வூருக்கு வந்து செல்கின்றன. பசுமையான வயல்கள், தென்னை மரங்கள், மருத மரங்கள் சூழ அமராவதி நதி கரையினில் அமைந்த கிராமம் இது  

## ஊர் சிறப்பு
கடத்தூரில் அமைந்துள்ள அர்சுனேஸ்வரர் கோயில் (அ) மருதவன ஈசர் கோயில் இவ்வூரின் சிறப்பாகும். இங்குள்ள ஈசன் லிங்கத் திருமேனி மருத மர வேரினடியில் பல காலம் புதையுண்டு சுயம்புவாக வெளிப்பட்டது. அதனால் லிங்கத்திருமேனியில் மருத மரத்தின் வேர்கள் நரம்பு போல் தெரியும். கொங்கு மண்டலத்தின் மிக உயர்ந்த் சுயம்பு சிவலிங்கத்திருமேனியாகும்.  

## ஆதாரங்கள்
# யூகி

**யூகி** என்பவன் பெருங்கதை இலக்கியத்தில் வரும் கதைமாந்தர்களில் ஒருவன். இவன் பிரமசுந்தர முனிவருக்கும் பரமசுந்தரிக்கும் பிறந்த மகன். காட்டில் மிருகாபதி பெற்றெடுத்த மகன் உதயணனைப் பிரமசுந்தர முனிவர் வளர்த்தபோது உதயணனும் யூகியும் நண்பர்களாயினர். பிரமசுந்தரரும் சேடக முனிவரும் கற்பித்த கலைகளில் இருவரும் தேர்ச்சி பெற்றனர். இயற்கை அறிவாலும், கற்பித்த செயற்கை அறிவாலும் அவர்கள் மேம்பட்டு விளங்கினர்.  

பிரமசுந்தர முனிவர் இந்திரனால் தனக்கு அளிக்கப்பட்டதும், இசையால் யானைகளை வயப்படுத்த வல்லதுமான கோடபதி என்னும் யாழையும் உதயணனுக்கு வழங்கினார். அந்த யாழை உதயணன் மீட்டியபோது பல யானைகளின் வலிமையெல்லாம் ஒருங்கமையப்பெற்ற தெய்வயானை ஒன்று தன் பெரும் பிடிக் கூட்டத்துடன் உதயணனுக்கு அடிமைப்பட்டு வந்ததை அறிந்த பிரமசுந்தர முனிவர் தன் மகன் யூகியையும் உதயணனுக்கு உதவி புரியுமாறு உதயணனிடம் ஒப்படைத்தார்.  
## சேதி நாட்டு அரசன்
உதயணன் தன் தாய்மாமன் விக்கிரமனால் சேதி நாட்டு மன்னன் ஆனபோது அவனது முதலமைச்சனாக இருந்து உதயணனுக்குப் பேருதவியாக விளங்கினான். உதயணன் சேதி நாட்டு ஆட்சிப் பொறுப்பை யூகியிடம் ஒப்படைத்தான். பிரச்சோதனன் தாக்கியபோது, போர் புரிந்துகொண்டிருக்கையில், தன் நண்பன் உதயணன் சிறைபட்ட செய்தி வரவே, அவனுக்கு உதவுவதற்காகத் தன் போலி உடலை எரிக்கும்படி செய்து, தான் இறந்துவிட்டதாக மற்றவர்கள் நம்பும்படி செய்தான்.  
## மறைந்திருந்து நண்பனுக்கு உதவி

## அடிக்குறிப்பு
# கோடபதி

**கோடபதி** என்பது ஒரு யாழுக்கு இடப்பட்டிருந்த பெயர். அது இந்திரன் மீட்டிய யாழ். இந்த யாழை மீட்டினால் அதன் இசைக்கு யானைகள் மயங்கும். இந்த யாழை இந்திரன் பிரமசுந்தர முனிவருக்கு வழங்கினான். அந்த முனிவர் அதனை உதயணனுக்கு வழங்கினார். உதயணன் அந்த யாழை மீட்டியபோது காட்டிலிருந்த தெய்வயானை என்னும் பெயர் கொண்ட களிறும், பல விலங்கினங்களும், பறவைகளும் இசையில் மயங்கி உதயணனின் வழிநின்றன.  

## அடிக்குறிப்பு
# தெய்வயானை

**தெய்வயானை** என்பது காட்டு யானை ஒன்றுக்கு இடப்பட்டிருந்த பெயர்.  

பிரமசுந்தர முனிவர் யானையின் சினத்தை அடக்கி வயப்படுத்தும் மந்திரம் ஒன்றை உதயணனுக்குச் சொல்லிக்கோடுத்தார். மேலும் உதயணனுக்கு இசைப்பயிற்சி அளித்து, இந்திரனால் தனக்கு அளிக்கப்பட்டதும், இசையால் யானைகளை வயப்படுத்த வல்லதுமான கோடபதி என்னும் யாழையும் வழங்கினார். உதயணன் அந்த யாழை மீட்டும்போது அக் காட்டிலிருந்த யானைகளும், பிற விலங்குகளும், பறவைகளும் விரும்பிக் கேட்டு அவன் விருப்பப்படி செயல்பட்டன. இதனைக் கண்ட முனிவன் தன் மகன் யூகியையும் உதயணனிடம் ஒப்படைத்து உதயணனுக்கு உயிர்த்துணையாக விளங்கும்படி அறிவுறுத்தினான்.  

ஒருநாள் தெய்வயானை ஒன்று பல பிடிகள் பெண்யானைகள் சூழ்ந்து வர, சினத்துடன் உதயணன் முன் தோன்றியது. அது பதினாயிரம் யானைகளின் பலத்தை ஒருங்கே கொண்டது. அப்போது உதயணன் தான் கற்றிருந்த யானையை வயப்படுத்தும் மந்திரத்தைச் சொல்லித் தன் கோடபதி யாழை மீட்டினான். தெய்வயானை உதயணனின் வயப்பட்டது. உதயணன் அதன்மீது ஏறிக்கொண்டு தன் இருப்பிடம் திரும்பினான்.  

ஒருநாள் அந்த யானை உதயணன் கனவில் தோன்றியது. தன்மீது வேறு பாகரை ஏற்றினாலும், தோல் கயிற்றால் தன்னைக் கட்டினாலும், யானை உண்ணுவதற்கு முன்பு உதயணன் உண்டாலும் உதயணனை விட்டு விலகும் நிலை வரும் என அறிவித்த்து. அதுமுதல் உதயணனன் தெய்வயானையின் விருப்பப்படி கவனமுடன் அதனைப் பேணிவந்தான்.  

உதயணன் தன் தாய்மாமன் நாட்டு ஆட்சிப் பொறுப்பினை யூகியிடம் ஒப்படைத்துவிட்டுத் தந்தை தனக்களித்த நாட்டை ஆண்டுகொண்டு வருகையில் ஒருநாள் மகளிரின் ஆடல்பாடல்களில் மயங்கியிருந்தான். தனக்கு இருந்த பசி மயக்கத்தில் தெய்வயானைக்கு உணவு அளிக்கக மறந்து தான் முதலில் உண்டுவிட்டான். அப்போது அந்த தெய்வயானை மறைந்துவிட்டது. தேடினான்.  
## அடிக்குறிப்பு
# விக்கிரமன் (பெருங்கதை இலக்கியத்தில் அரசன்)

விக்கிரமன் என்னும் பெயர் கொண்ட அரசர்களில் இந்த **விக்கிரமன்** பெருங்கதை இலக்கியத்தில் வருகிறான்.  

சேடகன் என்னும் மன்னனுக்குப் பத்து ஆண்மக்கள். அவர்களில் இளையவன் இந்த விக்கிரமன். மகள் மிருகாபதி. எனவே மிருகாபதியின் அண்ணன். சேடகன் காட்டுக்குச் சென்று தவம் மேற்கொண்டபோது தலைநகர் வைசாலியில் இருந்துகொண்டு சேதி நாட்டை விக்கிரமன் ஆண்டுவந்தான். அரசியலில் சலிப்பு தோன்றவே தன் தந்ததையைப் போலவே தவம் மேற்கொள்ள விரும்பினான். விக்கிரமனுக்குக் குழந்தைப் பேறு இல்லை. எனவே தவம் செய்துகொண்டிருந்த தன் தந்தையிடம் சென்று தன் விருப்பத்தைத் தெரிவித்துக்கொண்டிருந்தான். அப்போது அங்கு வந்த உதயணனைக் கண்டு, தன் தங்கை மகன் எனத் தெரிந்துகொண்டு, அவனை அவனது தாயிடமும், வளர்த்த பிரமசுந்தர முனிவரிடமும் வேண்டிப் பெற்று, தன் நாட்டுக்கு அழைத்துவந்து அரசாட்சியை ஒப்படைத்துவிட்டுத் தந்தையிடம் சென்று அவரைப் போலவே தானும் தவம் மேற்கொண்டான்.  

## அடிக்குறிப்பு
# விஜயாலய சோழீஸ்வரம்



**விசயாலய சோழீசுவரம்** என்பது தமிழ்நாட்டின், புதுக்கோட்டை மாவட்டம், நார்த்தாமலை கிராமத்திலிருந்து சுமார் 1 கி.மீ. தொலைவில் மலைமீது அமைந்துள்ள ஒரு சிவன் கோயில் ஆகும்.  

## பெயர்க்காரணம்
இக்கோயில் பல்லவர் மற்றும் சோழர் கலைப்பாணியினைக் கொண்டதாகக் கூறப்படுகிறது. கோயிலின் வெளிப்புறச் சுவரில் உள்ள கல்வெட்டின்மூலமாக இது இருக்கு வேளிர் வழிவந்த பூதி விக்ரம கேசரி வேளிர் என்பவரால் விஜயாலய சோழன் காலத்தில் கட்டப்பட்டதாகவும், பின்னர் இயற்கை காரணத்தால் சித்தலம் அடைந்ததால் , மல்லன் விடுமன் என்பவர் இதனை பின்வரும் காலத்தில் புதுப்பித்தார் என்றும் கூறப்படுகிறது. விஜயாலயன் காலதில் இக்கோயில் கட்டப்பட்டதால் விஜயாலய சோழீஸ்வரம் என்று வழங்கப்பட்டு வந்திருக்கலாம் என்று கருதப்படுகிறது.
# ஆடைகலன் வடிவமைப்பாளர்


**ஆடைகலன் வடிவமைப்பாளர்** (*costume designer*) எனப்படுபவர் திரைப்படம் அல்லது நாடகம் ஒன்றுக்காக உடைகளையும் பிற அணிகலன்களையும் வடிவமைப்பவராவார். இவரது செயற்பாட்டால் கதைமாந்தர்களின் பண்பு வெளிப்படுத்தப்படுவதுடன் காட்சிகளும் சரியான இழையமைப்பு, வண்ணக்கலவை போன்றவற்றால் சமனப்படுத்தப்படும். ஆடைகலன் வடிவமைப்பாளர் இயக்குநர், காட்சி அமைப்பு, ஒளியமைப்பு, ஒலியமைப்பு போன்ற மற்ற வடிவாக்க கலைஞர்களுடன் ஒருங்கிணைந்து செயல்படுகிறார். மேலும் சிகை அலங்காரம், செயற்கை சிகை வடிவமைப்பாளர், ஒப்பனையாளர்களுடன் ஒருங்கிணைந்து பணி புரிகிறார்.  

வடிவமைப்பாளர்கள் பொதுவாக கதைமாந்தர்களின் ஆளுமையை செழுமைப்படுத்துமளவில் சிந்திக்கின்றனர். சமூகத்தில் அவர்களது நிலை, வாழும் காலம் போன்றவற்றை அவர்களது ஆடைகள் மற்றும் பிற அணிகலன்கள் மூலமாக வெளிக் கொணருகின்றனர். நடிகரின் உடலையும் இயக்குனரின் பார்வைக்கேற்ப மாற்றுகின்றனர். நடிக்கும்போது இந்த உடைகள் சேதமுறா வண்ணம் இவை வடிவமைக்கப்பட வேண்டும். மேலும் நீண்டநாள் தயாரிப்பில் இந்த உடைகள் துவைக்கக் கூடியனவாகவும் நைந்து போகாதும் இருக்க வேண்டும். ஆடைகலன் வடிவமைப்பாளர் சிறந்த புனைதிறனும் கலைத் திறனும் உடையவராக இருத்தல் வேண்டும்.
# எடித் எட்



**எடித் எஃட்** ( *Edith Head*, அக்டோபர் 28, 1897 – அக்டோபர் 24, 1981)எட்டு ஆசுகர்கள் பெற்ற அமெரிக்க ஆடை வடிவமைப்பாளராவார். இவரது ஆசுகர் சாதனையை இதுவரை வேறெந்த ஆடைகலன் வடிவமைப்பாளரும் எட்டவில்லை. ஆல்பிரடு இட்ச்காக்கின் திரைப்படங்களின் வெற்றிக்குப் பின்புலமாக இருந்த இவரே நடிகை ஆட்ரி எப்பர்னின் மங்காப் புகழுக்கும் காரணமாக அறியப்படுகிறார்.